78 
Upoznavši ovako vrlo zanimiv način gospodarenja i ribarenja 
na uzorno uređenim ribnjačarstvima kneza Schwarzenberga otputio 
sam se 1. studenog u Minchen, da se ovdje u kr. bavarskoj 
biološkoj pokusnoj postaji za ribarstvo (kgl. baye- 
rische biologische Versuchsstation für Fischerei) 
koja stoji pod upravom profesora zoologije na veterinarskoj visokoj 
školi, dra. B. Hofera, upoznam u prvom redu sa bolestima riba i 
načinom njihova istraživanja. 
Zavod je ustrojen g. 1897. inicijativom »bavarskog ribarskog 
društva« te je bio privremeno smješten u sveučilišnom zoološkom 
zavodu, odakle se je god. 1898. preselio u veterinarsku visoku 
školu te je god. 1900. postao državnim zavodom. Smješten je u 
II. katu zgrade, gdje zaprema 9 soba, 5 s jedne, 4 s druge strane 
širokog, svjetlog hodnika. U tom hodniku je na dugom željeznom 
stolu s lijeve strane smješteno 10 ovećih akvarija, svaki sa poseb- 
nim pritokom i spojeno za spravu za prozračivanje, koji služe za 
držanje i promatranje bolesnih riba te istraživanje upliva odlaznih 
voda i otpadaka iz raznih industrijalnih poduzeća na zdrave. 
S desna pako nalazi se veći broj ormara, koji sadržavaju ribarske 
sprave, razna hranila i druge stvari zasijecajuće u ribarstvo. Iz hod- 
nika na lijevo dospije se u pisarnu i radionicu upraviteljevu sa 
stolom za mikroskopiranje i nužnim instrumentima te knjižnicom ; 
uz ovu nalazi se velika radionica, koja je ujedno soba biološkog 
asistenta, proviđena stolovima za kemijski i bakteriološki rad, nuž- 
nim za to spravama, reagencijama, termostatima, nužnim uređajem 
za mikroskopiranje, histološko istraživanje itd. Na ovu radionicu 
nadovezuju se još dvije manje sobe, od kojih prva na dvim stolo- 
vima sadržaje i opet veći broj akvarija i stol za mikroskopiranje, 
tako da i ona može služiti kao radionica, pa onda druga, soba 
prve asistentice dr. Marijane Plehn, koja se ovdje bavi samo 
bolestima riba, u koje me je uputila, te drži u pohrani sve mikro- 
skopske preparate, koji se na bolesti odnose i koji su u većem 
broju ormara ovdje smješteni; nalazimo tu još osim toga sve nužne 
stvari za pripravljanje mikroskopskih preparata i samo mikrosko- 
piranje. 
S desne strane hodnika nalazimo najprije dvije manje sobe, 
koje su pisarne dvaju znanstvenih članova zavoda, u kojima 
se ali također nalaze stolovi za mikroskopiranje, tako da se i tu 
može raditi, i u kojima su smješteni u ormarima zoološka zbirka 
